Ublažavanje viznog režima za gradjane BiH
Danas je najavljeno- uz već poznate kategorije stanovnika BiH- studente, diplomate, poslovne ljude, naučnike - do viza bi uskoro, vjero
Danas je, drugim po redu sastankom evropskih i bh eksperata, nastavljen proces koji bi, po svom okončanju trebao da otvori šire vrata EU za Bosance i Hercegovce. Riječ je o ublažavanju viznog režima, čiji prvi efekti bi mogli uslijediti do kraja ove godine. Evropska komisija je danas po drugi put ugostila delegaciju iz BiH koja pregovara o ublažavanju viznog režima prema zemlji koja je, sudeći prema uvjerenju njenih predstavnika, na najboljem putu da ispuni sve zahjeve Brisela. Ozbiljnost partnera je ključna, uvjerava šef bh delagacije Bakir Dautbašić. Na početku ovog procesa, evropski komesar za proširenje je ukazao-ipak se kreće: "Konačno bilježimo progres na pitanju koje je od velike važnosti za stanovnike regiona i vidjećemo da je lakši dolazak do viza prvi korak, a naš srednjoročni cilj je - oslobadjanje od viznog režima država Zapadnog Balkana". Danas je najavljeno- uz već poznate kategorije stanovnika BiH- studente, diplomate, poslovne ljude, naučnike - do viza bi uskoro, vjerovatno do kraja godine, lakše mogli doći i članovi nevladinih organizacija iz BiH. Konačno, nezvanično je ukazano- iako se o ubalažavanju viznog režima i readmisiji pregova sa svakom od država regiona posebno, utisak bh delegacije je Brisel ipak želi ovo pitanje riješiti u više-manje sličnom vremenskom okviru i na sličan način na cijelom zapadno-balkanskom prostoru.